১৯৮৮ বাংলাদেশ ঘূর্ণিঝড়
ভয়ঙ্কর ঘূর্ণিঝড়ের ফলে বাংলাদেশ এবং পশ্চিমবঙ্গের উপকূলবর্তী এলাকায় ব্যপক ক্ষয়ক্ষতি হয়। ঘূর্ণিঝড়ের কারণে সর্বমোট ৬,২৪০ জনের মৃত্যু ঘটে, এরমধ্যে বাংলাদেশের ৫,৭০৮ জন এবং পশ্চিমবঙ্গের ৫৩৮ জন। অধিকাংশ মৃত্যু ঘটে প্রচণ্ড ঝড়ের কারণে, বাড়ি ভেঙ্গে পড়ে এবং আক্রান্ত অঞ্চলের বিদ্যুতের খুঁটি ভেঙ্গে তড়িতাহত হয়ে। উপকূলবর্তী এলাকায় প্রচণ্ড ঘূর্ণিঝড়ে প্রচুর অবকাঠামোগত ক্ষয়ক্ষতি হয় এবং বাংলাদেশের প্রায় ৭০% ফসল নষ্ট হয়ে যায়, যার পরিমাণ প্রায় ২২০,০০০ টন। সারা বাংলাদেশ বিদ্যুৎ বিচ্ছিন্ন হয়ে টেলিযোগাযোগ বিঘ্নিত হয়, বাংলাদেশের রাজধানী ঢাকায় ধ্বংসাবশেষের ফলে রাস্তা বন্ধ হয়ে যায় এবং বিদ্যুতের অভাবে পানির সংকট সৃষ্টি হয়েছিল।
ঘূর্ণিঝড় কোমেন
কোমেনের অস্তিত্বের সময়কালীন, যে দেশগুলো কোমেন দ্বারা ক্ষতিগ্রস্থ হয়েছিল, সেসব দেশের উপর ভারতীয় আবহাওয়া বিভাগ পূর্বেই সতর্কতা বার্তা জারি করেছিল। ভারতের দক্ষিণ-পূর্ববর্তী অংশে সরকারী সংস্থাগুলো জেলেদের প্রবল বৃষ্টিপাত নিয়ে আগেই সাবধান-বার্তা জানিয়ে দেয়। ব্যাপক বন্যা প্রায় ১.২ মিলিয়ন মানুষকে তাদের ঘরবাড়ি ছাড়তে বাধ্য করে। প্রায় ১,৫৩৭ টি আশ্রকেন্দ্র খুলতে হয়, আনুমানিক ২,১৪,৩০৬ জন বাড়িঘর ছেড়ে আসা দূর্যোগকবলিত মানুষদের জন্য। সাহায্য ও ত্রান কার্যক্রম পরিচালনার জন্য পশ্চিম বঙ্গের মূখ্যমন্ত্রী মমতা ব্যানার্জী সেই সময় তার লন্ডনে রাষ্ট্রীয় সফর বাতিল করেন।